ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति के हस्तक्षेप के बाद केंद्र, चिकित्सा विशेषज्ञों का एक दल एलुरु भेज रहा है
उपराष्ट्रपति ने एलुरु, आंध्र प्रदेश में बच्चों के एक अज्ञात बीमारी के बाद अस्पताल में भर्ती होने के मामले में केंद्रीय स्वास्थ्य मंत्री से बात की
स्वास्थ्य मंत्री ने सभी तरह की मदद का आश्वासन दिया; उन्होंने कहा कि नमूनों की परीक्षण रिपोर्ट की प्रतीक्षा की जा रही है
उपराष्ट्रपति को सूचित किया गया कि रक्त नमूने एम्स, दिल्ली को भेजे गए हैं
केंद्र, आंध्र प्रदेश के एलुरु में पिछले कुछ दिनों में बच्चों के अज्ञात बीमारी के चलते अस्पताल में भर्ती होने के मामले में उपराष्ट्रपति श्री एम वेंकैया नायडू द्वारा केन्द्रीय स्वास्थ्य मंत्री श्री हर्ष वर्धन से बात करने के बाद चिकित्सा विशेषज्ञों का एक दल एलुरु भेज रहा है।
300 से अधिक बच्चों के बीमार होने की रिपोर्ट आने के बाद उप-राष्ट्रपति ने प्राथमिक सूचना के लिए सबसे पहले ज़िला अधिकारी से बातचीत की। बाद में उन्होंने एम्स, मंगलागिरी के निदेशक और एम्स, दिल्ली के निदेशक से बातचीत की। उपराष्ट्रपति को सूचित किया गया कि खून के नमूने परीक्षण के लिए एम्स, दिल्ली भेजे गए हैं।
तदुपरान्त उपराष्ट्रपति ने श्री हर्षवर्धन से बातचीत कर प्रभावित बच्चों में बीमारी का पता लगाने और उसका उपचार उपलब्ध कराने के लिए सभी आवश्यक कार्रवाई करने को कहा। केंद्रीय मंत्री ने उन्हें बताया कि लैब रिपोर्ट प्राप्त होने के बाद बीमारी के कारणों का पता लगाने के लिए सभी आवश्यक कदम उठाए जाएंगे।
केन्द्रीय स्वास्थ्य मंत्री के साथ-साथ एम्स के निदेशक ने उप-राष्ट्रपति को आश्वस्त किया कि रक्त परीक्षण की रिपोर्ट आने के बाद बीमारी का पता लगने पर उपचार आरंभ किया जाएगा।
ज़िला अधिकारी रेवू मुतयाला राजू ने उपराष्ट्रपति को सूचित किया कि बच्चों में बीमारी के कारणों का पता लगाने के लिए सभी आवश्यक उपाय किए जा रहे हैं। उन्होंने कहा कि इस मामले में घर-घर सर्वेक्षण करवाए जा रहे हैं और गुंटूर तथा कृष्णा जिलों से चिकित्सा दल को सेवा में लगा दिया गया है।
बच्चों में चक्कर आने, बेहोश होने और सिरदर्द तथा उल्टी होने की समस्याएं आ रही हैं।
उपराष्ट्रपति को बताया गया कि एम्स की एक पॉइज़न कंट्रोल टीम ने इस संबंध में कल एलुरु के चिकित्सकों से बातचीत की।
केंद्रीय स्वास्थ्य मंत्री ने सूचित किया कि ज़िले से प्राप्त महामारी और क्लीनिकल सूचना के आधार पर केंद्रीय दल के निम्नलिखित सदस्यों को भेजा जा रहा है:
1. डॉ. जमशेद नायर, एसोसिएट प्रोफेसर  एम्स से,
2. डॉ. अविनाश देवशतवार, वायरोलोजिस्ट, एनआईवी पुणे
3. डॉ. संकेत कुलकर्णी, उप निदेशक, पीएच विशेषज्ञ, एनसीडीसी, दिल्ली
विज्ञान एवं प्रौद्योगिकी मंत्रालय
वैज्ञानिकों ने जेम्स वेब स्पेस टेलीस्कोप  के आंकड़ों से आभासी एक्सो-मून्स का पता लगाने के लिए मॉडल तैयार किया
वैज्ञानिकों ने दिसंबर 2021 में अंतरिक्ष में लॉन्च किए गए जेम्स वेब स्पेस टेलीस्कोप  की मदद से एक्सोप्लैनेट्स  के चारों ओर घूमने वाले प्राकृतिक उपग्रहों का पता लगाने के लिए एक मॉडल विकसित किया है। इससे भविष्य में रहने योग्य एक्सो-मून्स का पता लगाने और अपने सौर-मंडल से परे नई दुनिया को समझने में भी मदद मिल सकती है।
अब तक सूर्य के अलावा अन्य ग्रहों की परिक्रमा करने वाले पांच हजार एक्सोप्लैनेट्स---ग्रहों की खोज पृथ्वी की सतह  पर स्थापित एवं अंतरिक्ष दूरबीनों जैसे केपलर, सीओआरओटी, स्पिट्जर और हबल स्पेस टेलीस्कोप का उपयोग करके की गई है। हालांकि, इनमें से किसी भी ग्रह के आसपास के प्राकृतिक उपग्रह या एक्सोमून का अभी भी पता नहीं चल पाया है।
सौर मंडल विभिन्न आकारों और द्रव्यमानों के साथ बड़ी संख्या में प्राकृतिक उपग्रहों से बना है, तथा उनमें से कई उपग्रह सौर ग्रहों के परिवेश के वातावरण को प्रभावित करते हैं। इसलिए, बड़ी संख्या में एक्सोमून्स मौजूद होने की उम्मीद है, और वे अपने मेजबान तारों के रहने योग्य क्षेत्र में चट्टानी एक्सोप्लैनेट्स की आवास क्षमता में महत्वपूर्ण भूमिका निभा सकते हैं। जबकि अधिकांश एक्सोप्लैनेट्स का पता फोटोमेट्रिक ट्रांजिट विधि के माध्यम से लगाया जाता है, एक्सो-मून्स से प्राप्त संकेत मुख्य रूप से उनके बेहद छोटे आकार के कारण पता लगाने के लिए बहुत कमजोर होते हैं।
विज्ञान और प्रौद्योगिकी विभाग के एक स्वायत्त संस्थान, भारतीय अंतरिक्ष भौतिकी संस्थान , बेंगलुरु के वैज्ञानिकों ने प्रदर्शित किया है कि हाल ही में प्रक्षेपित किया गया जेम्स वेब स्पेस टेलीस्कोप  फोटोमेट्रिक प्रकाश वलयों  ऐसे चंद्रमाओं को धारण करने वाले  एक्सोप्लैनेट्स में एक्सोमून्स के पारगमन संकेतों  का पता लगाने के लिए पर्याप्त रूप से शक्तिशाली है।
प्रोफेसर सुजान सेनगुप्ता और उनके स्नातक छात्र सुमन साहा ने एक ऐसा विश्लेषणात्मक मॉडल विकसित किया है जो चंद्रमा के विभिन्न संभावित झुकावों को शामिल करके ऐसे चंद्रमाओं को धारण करने वाले  एक्सोप्लैनेट्स के फोटोमेट्रिक प्रकाश वलयों को मॉडल करने के लिए पैरामीटर के रूप में ग्रह-तारा मंडल के विभिन्न संभावित अभिविन्यासों  को शामिल करते हुए मेजबान ग्रह और उसके चंद्रमा की त्रिज्या  और कक्षीय गुणों का उपयोग करता है।
दो कोणीय मापदंडों का उपयोग करके ग्रह और उसके चंद्रमा की कक्षाओं के सह-संरेखण या गैर-संरेखण  का मापदंडों के रूप में प्रयोग किया जा सकता है फिर और उनका उपयोग तारे-ग्रह-की चंद्रमा प्रणाली के लिए सभी संभावित कक्षीय संरेखण को मॉडल करने के लिए किया जा सकता है। इन सामान्य मॉडलों का उपयोग करते हुए और जेडब्ल्यूएसटी द्वारा प्राप्त किए जा रहे एक्सोप्लैनेट्स के फोटोमेट्रिक ट्रांजिट लाइट कर्व्स के विश्लेषण से अब निकट भविष्य में बड़ी संख्या में एक्सोमून्स का पता लगाया जा सकता है। शोधकर्ताओं के अनुसार मेजबान तारे के रहने योग्य क्षेत्र में बृहस्पति जैसे विशाल गैसीय ग्रह के चारों ओर एक ऐसे एक्सो-मून जिसका तापमान तरल अवस्था में पानी के अस्तित्व के लिए उपयुक्त है वहां जीवन को बरकरार रखा जा सकता है। चंद्रमा-ग्रह-तारे के अनुकूल संरेखण के तहत जेडब्ल्यूएसटी द्वारा ऐसे एक्सोमून्स का भी पता लगाया जा सकता है। इस शोध को द एस्ट्रोफिजिकल जर्नल में प्रकाशन के लिए स्वीकार कर लिया गया है और जिसे अमेरिकन एस्ट्रोनॉमिकल सोसाइटी  द्वारा प्रकाशित किया गया है।
चित्र : चंद्रमा  को धारण करने वाले एक्सोप्लैनेट और उसके मॉडल फोटोमेट्रिक पारगमन  प्रकाश वलय का योजनाबद्ध आरेखण।
रेल मंत्रालय
ट्रेन में चादर, कंबल की आपूर्ति के बारे में स्पष्टीकरण
मीडिया के कुछ वर्गों ने खबर दी है कि ट्रेन में कंबल और चादरों पर तत्काल प्रभाव से प्रतिबंध हटने के बावजूद रेलवे इन्हें उपलब्ध नहीं करा रहा है।
सभी संबंधित पक्षों की जानकारी के लिए यह सूचित किया जाता है कि रेलवे द्वारा चादर, कंबल आदि की आपूर्ति इन पर लगे प्रतिबंध हटने की तारीख से शुरू कर दी गई है। हालांकि, उचित गुणवत्ता सुनिश्चित करने के लिये इसे चरणबद्ध तरीके से शुरू किया जा रहा है। इसकी वजह यह है कि कोविड से प्रभावित दो वर्ष के दौरान काफी स्टॉक अनुपयोगी हो गया है और चादर और कंबलों की एक बड़ी मात्रा में खरीद की जा रही है। रेलवे सेवा को पूरी तरह से कोविड के पहले की स्थिति में लाने के लिये अतिरिक्त समय देकर काम कर रहा है।
वित्त मंत्रालय
केंद्रीय वित्त मंत्री श्रीमती निर्मला सीतारमण ने केंद्रीय प्रत्यक्ष कर बोर्ड के साथ हुई समीक्षा बैठक की अध्यक्षता की
केंद्रीय वित्त और कॉर्पोरेट कार्य मंत्री श्रीमती निर्मला सीतारमण ने आज यहां केंद्रीय प्रत्यक्ष कर बोर्ड  के साथ हुई आवधिक समीक्षा बैठक की अध्यक्षता की। समीक्षा बैठक में राजस्व सचिव; सीबीडीटी के अध्यक्ष और सीबीडीटी के सभी सदस्य उपस्थित थे।
वित्त मंत्री ने अन्य बातों के साथ साथ निम्नलिखित विषयों की समीक्षा की:करदाताओं का आधार बढ़ाने के प्रयासलंबित अनुशासनात्मक कार्यवाही के मामलेआयकर अधिनियम, 1961 की कुछ धाराओं के तहत विलम्ब के लिए माफी और छूट के अनुदान से जुड़े आवेदनों का निपटाना
समीक्षा बैठक के दौरान, वित्त मंत्री को निम्नलिखित पहलों के हुए प्रभाव से अवगत कराया गया:
वित्तीय लेन-देन के विवरण  में लाभांश और ब्याज; प्रतिभूतियां; म्युचुअल फंड और हाल के वर्षों में जीएसटीएन से मिली जानकारी के कारण, रिपोर्ट की गई जानकारी में 1118 प्रतिशत की वृद्धि हुई है; जैसे नए डेटा स्रोतों को पेश करना। इसके परिणामस्वरूप, करीब 3 करोड़ लोगों की जानकारी जुड़ गई है।
नए टीडीएस कोड की शुरूआत, जो पिछले आठ वर्षों में 36 से लगभग दोगुनी होकर 65 हो गई है, से वित्त वर्ष 2015-16 के कुल रिपोर्ट किए गए 70 करोड़ लेनदेन की तुलना में वित्त वर्ष 2021-22 में कुल रिपोर्ट किए गए लेनदेन बढ़कर 144 करोड़ हो गए हैं। इसके परिणामस्वरूप अद्वितीय कटौती करने वालों की संख्या में भी वृद्धि हुई है – जो 4.8 करोड़  से लगभग दोगुनी होकर 9.2 करोड़  हो गयी है।
श्रीमती सीतारमण को इस तथ्य से भी अवगत कराया गया कि व्यक्तिगत आयकर  से जीडीपी का अनुपात वित्त वर्ष 2014-15 में 2.11 था। यह लगातार बढ़ रहा है और वित्त वर्ष 2021-22 में 2.94 हो गया है।
वित्त मंत्री ने कर्मचारियों/अधिकारियों के खिलाफ लंबित अनुशासनात्मक कार्यवाही के मामलों की भी समीक्षा की और कहा कि प्रशासनिक और प्रक्रियागत देरी को कम से कम किया जाना चाहिए। श्रीमती सीतारमण ने सीबीडीटी को ऐसी कार्यवाही को अंतिम रूप देने के लिए त्वरित कार्रवाई करने के भी निर्देश दिए।
वित्त मंत्री ने इस बात पर जोर दिया कि सीबीडीटी को करदाताओं द्वारा दाखिल सभी आवेदनों पर उचित और समय पर कार्रवाई सुनिश्चित करनी चाहिए और ऐसे आवेदनों के निपटान के लिए उचित समय सीमा निर्धारित की जानी चाहिए। वित्त मंत्री ने सीबीडीटी को प्रत्यक्ष कर कानूनों के प्रावधानों और उनके अनुपालन के बारे में करदाताओं की जागरूकता बढ़ाने के अपने प्रयासों को विस्तार देने और इन्हें मजबूत करने के लिए प्रोत्साहित किया।
युवा कार्यक्रम एवं खेल मंत्रालय
मौलाना अब्दुल आजाद ट्राफी के लिए संशोधित मार्ग निर्देश
मौलाना अब्दुल कलाम आजाद  ट्राफी प्रदान करने के लिए खेलों में सर्वश्रेष्ठ निष्पादन वाले विश्वविद्यालयों के चयन को सुसंगत तथा सरल बनाने के दृष्टिकोण से युवा कार्यक्रम एवं खेल मंत्री कर्नल राज्यवर्धन राठौर ने माका ट्राफी के लिए संशोधित मार्गदर्शन अनुमोदित किये हैं। संशोधित मार्गदर्शनों के अंतर्गत विश्वविद्यालयों से आवेदन अब युवा कार्यक्रम एवं खेल मंत्रालय/ भारतीय खेल प्राधिकरण द्वारा आमंत्रित किये जाएंगे जो अभी तक भारतीय विश्वविद्यालय संघ  द्वारा आमंत्रित कर जांचे जाते थे। आवेदनों की जांच भी युवा कार्यक्रम एवं खेल मंत्रालय/ भारतीय खेल प्राधिकरण द्वारा की जायेगी।
माका ट्राफी के लिए विश्वविद्यालयों के चयन के लिए अंकों की गणना का मानदंड भी संशोधित किया गया है जिसमें विश्वविद्यालयों के छात्रों द्वारा ओलंपिक खेलों/ पैराओलंपिक खेलों, विश्व कप/ विश्व चैम्पियनशीप, एशियाई खेलों, एशियन कप/एशियन चैम्पियनशीपों, कॉमनवेल्थ खेलों, कॉमनवेल्थ चैम्पियनशीपों, विश्व विश्वविद्यालयी खेलों, विश्व विश्वविद्यालयी चैम्पियनशीपों, राष्ट्रीय विश्वविद्यालयी खेलों, राष्ट्रीय विश्वविद्यालयी चैम्पियनशीपों, खेलो भारत विश्वविद्यालय खेल, अंतर क्षेत्रीय चैम्पियनशीपों और अंतर क्षेत्रीय विश्वविद्यालय खेलों में किए गए निष्पादनों को शामिल किया गया है। समग्र अखिल विजेता विश्वविद्यालय के लिए पुरस्कार की राशि भी 10 लाख रुपये से बढ़ाकर 15 लाख रुपये कर दी है तथा प्रथम और द्वितीय रनर-अप विश्वविद्यालयों के लिए पुरस्कार की राशि बढ़ाकर क्रमशः 5 लाख रुपये से 7.5 लाख रुपये तथा 3 लाख रुपये से 4.5 लाख रुपये कर दी गई है।
प्रधानमंत्री कार्यालय
प्रधानमंत्री 18 अक्टूबर को 90वीं इंटरपोल महासभा को संबोधित करेंगे
प्रधानमंत्री श्री नरेन्द्र मोदी 18 अक्टूबर को दोपहर लगभग 1:45 बजे नई दिल्ली के प्रगति मैदान में 90वीं इंटरपोल महासभा को संबोधित करेंगे।
इंटरपोल की 90वीं महासभा 18 अक्टूबर से लेकर 21 अक्टूबर तक चलेगी। इस बैठक में इंटरपोल के 195 सदस्य देशों के प्रतिनिधिमंडल भाग लेंगे जिनमें मंत्री, विभिन्न देशों के पुलिस प्रमुख, राष्ट्रीय केन्द्रीय ब्यूरो के प्रमुख और वरिष्ठ पुलिस अधिकारी शामिल होंगे। यह महासभा इंटरपोल की सर्वोच्च शासी निकाय है और अपने कामकाज से संबंधित महत्वपूर्ण निर्णय लेने के लिए वर्ष में एक बार बैठक करती है।
भारत में इंटरपोल महासभा की बैठक लगभग 25 वर्षों के अंतराल के बाद हो रही है। यह बैठक भारत में आखिरी बार 1997 में हुई थी। भारत की आजादी के 75वें वर्ष के समारोह के साथ 2022 में नई दिल्ली में इंटरपोल महासभा की मेजबानी करने के भारत के प्रस्ताव को महासभा द्वारा भारी बहुमत से स्वीकार किया गया था। यह आयोजन पूरी दुनिया के सामने भारत की विधि एवं व्यवस्था से जुड़ी सर्वश्रेष्ठ कार्यप्रणालियों को प्रदर्शित करने का अवसर प्रदान करता है।
इस अवसर पर केन्द्रीय गृह मंत्री, इंटरपोल के अध्यक्ष अहमद नासेर अल रईसी एवं महासचिव श्री जर्गन स्टॉक और सीबीआई निदेशक भी मौजूद रहेंगे।
रक्षा मंत्रालय
भारतीय नौसेना के पर्वतारोहण अभियान को आईएनएस त्रिशूल से हरी झंडी दिखाकर रवाना किया गया
भारतीय नौसेना पोत त्रिशूल से 03 सितंबर 2021 को पश्चिमी नौसेना कमान के फ्लैग ऑफिसर कमांडिंग-इन-चीफ वाइस एडमिरल आर हरि कुमार द्वारा माउंट त्रिशूल- I  के लिए एक पर्वतारोहण अभियान को हरी झंडी दिखाई गई। एडमिरल ने टीम लीडर को एक औपचारिक आइस एक्स सौंपा और टीम के त्रिशूल-I शिखर पर सफलतापूर्वक चढ़ने की कामना की।
यह आयोजन 1971 के युद्ध में जीत के 50 साल पूरे होने के उपलक्ष्य में 'स्वर्णिम विजय वर्ष' समारोह के अंतर्गत आयोजित किया जा रहा है। इस अभियान का विषय "त्रिशूल युद्धपोत से त्रिशूल पर्वत तक" है। इस अभियान का नेतृत्व कमांडर विष्णु प्रसाद कर रहे हैं और इसमें भारतीय नौसेना की विभिन्न इकाइयों से 19 अन्य सदस्य शामिल हैं। टीम 15 अगस्त 2021 को मुंबई में इकट्ठी हुई और अपनी शारीरिक क्षमताओं और तकनीकी कौशल को सुधारने के लिए भीमाशंकर में शारीरिक फिटनेस सत्र, एंड्योरेंस प्रशिक्षण और ट्रेकिंग अभ्यास किया।
यह टीम दिल्ली के लिए रवाना होगी और वहां से निकटतम रोड से सुतोल  जाएगी, और 14 सितंबर 2021 को बेस कैंप के लिए ट्रेकिंग और लॉजिस्टिक तैयारी के बाद चढ़ाई शुरू करेगी।
युवा कार्यक्रम एवं खेल मंत्रालय
अतनु दास और मेहुली घोष को युवा कार्यक्रम और खेल मंत्रालय की टारगेट ओलंपिक पोडियम योजना में फिर से शामिल किया गया
टॉप्स डेवलपमेंट ग्रुप में युवा निशानेबाज तिलोत्तमा सेन भी शामिल
ओलंपियन आर्चर और विश्व चैंपियनशिप के रजत पदक विजेता अतनु दास को इस वर्ष घरेलू सर्किट और अंताल्या में आयोजित विश्व तीरंदाजी कप में उनके हालिया प्रदर्शन के बाद, युवा कार्यक्रम और खेल मंत्रालय द्वारा टारगेट ओलंपिक पोडियम स्कीम में फिर से शामिल किया गया है। पुरुषों की रिकर्व व्यक्तिगत रैंकिंग में चौथा स्थान हासिल करने के लिए 673 अंक हासिल करने वाले अतनु लगभग डेढ़ साल के बाद अंतरराष्ट्रीय आउटडोर प्रतियोगिता में वापसी कर रहे थे।
टॉप्स में शामिल होने वाले अन्य बड़े नाम में राइफल शूटर मेहुली घोष हैं, जिन्होंने इस साल राष्ट्रीय निशानेबाजी ट्रायल में 10 मीटर एयर राइफल स्पर्धा जीती और 15 वर्षीय तिलोत्तमा सेन है जिन्होंने काहिरा विश्व कप में, सीनियर सर्किट में अपने पहले प्रदर्शन में ही 10 मीटर एयर राइफल स्पर्धा में कांस्य पदक जीता था। इससे पहले 2022 में उन्होंने जूनियर विश्व चैंपियनशिप में कांस्य पदक और टीम गोल्ड भी जीता था।
टॉप्स कोर और विकास सूचियों में कुल 27 नए नाम शामिल किए जाने के बाद अब टॉप्स एथलीटों की कुल संख्या 270  हो गई है।
पूरी सूची के लिए यहाँ पर क्लिक करें-
कॉरपोरेट कार्य मंत्रालय
कंपनी अधिनियम के क्रियान्वयन से संबद्ध विभिन्न प्रावधानों एवं मुद्दों की पड़ताल और सुझाव देने के लिए सरकार ने कंपनी कानून समिति गठित की
सरकार के देश में सुगम जीवनयापन को बढ़ावा देने के उद्देश्य के क्रम में कानूनों का पालन करने वाले कॉर्पोरेट्स को कारोबारी सुगमता उपलब्ध कराने, बड़े पैमाने पर हितधारकों के लिए बेहतर कॉर्पोरेट अनुपालन को बढ़ावा देने और देश में कॉर्पोरेट्स के कामकाज को प्रभावित करने वाले उभरते मुद्दों को हल करने के लिए एक कंपनी कानून समिति गठित करने का फैसला किया गया है। यह समिति कंपनी अधिनियम, 2013 और सीमित देयता भागीदारी अधिनियम, 2008 के कार्यान्वयन से संबंधित विभिन्न प्रावधान एवं मुद्दों की पड़ताल करेगी और सरकार को सुझाव देगी।
कंपनी कानून समिति में निम्मलिखित सदस्य होंगे:-
|
|
क्रम संख्या
|
|
व्यक्ति का नाम/संस्थान
|
|
- पद
|
|
1.
|
|
सचिव, एमसीए
|
|
|
|
2.
|
|
डा. टी. के. विश्वनाथन, पूर्व महासचिव, लोकसभा
|
|
|
|
3.
|
|
श्री उदय कोटक, प्रबंध निदेशक, कोटक महिंद्रा बैंक
|
|
|
|
4.
|
|
श्री शार्दुल एस श्राफ, कार्यकारी अध्यक्ष, शार्दुल अमरचंद मंगलदास एंड कंपनी
|
|
|
|
5.
|
|
श्री अमरजीत चोपड़ा, वरिष्ठ साझीदार, जीएसए एसोसिएट्स, नई दिल्ली
|
|
|
|
6.
|
|
श्री राजीब शेखर साहू, प्रमुख साझीदार, एसआरबी एंड एसोसिएट्स, चार्टर्ड एकाउंटेंट्स, भुवनेश्वर
|
|
|
|
7.
|
|
श्री अजय बहल, संस्थापक एवं प्रबंधन साझीदार, एजेडबी एंड पार्टनर्स, एडवोकेट्स एवं सॉलिसीटर्स
|
|
|
|
8.
|
|
श्री जी रामास्वामी, साझीदार, जी. रामास्वामी एंड कंपनी चार्टर्ड एकाउंटेंट्स, कोयंबटूर
|
|
|
|
9.
|
|
श्री सिद्धार्थ बिड़ला, चेयरमैन, एक्सप्रो इंडिया लिमिटेड
|
|
|
|
10.
|
|
सुश्री प्रीति मल्होत्रा, ग्रुप प्रेसीडेंट, कॉर्पोरेट मामले एवं गवर्नेंस, स्मार्ट समूह
|
|
|
|
11.
|
|
संयुक्त सचिव 
|
|
- सदस्य सचिव
समिति के संदर्भ की शर्तें इस प्रकार हैं:-
- अपराध की प्रकृति का विश्लेषण  करना और इस बात पर अपना सुझाव देना कि क्या किसी भी अपराध को कंपनी अधिनियम, 2013 के तहत अनुपालन जरूरतों के अनुकूल बनाने के उपायों के साथ ‘सिविल गलती’ के रूप में फिर से वर्गीकृत किया जा सकता है तथा कारोबारी सुगमता को और बढ़ाने के लिए इससे जुड़े उपाय किए जा सकते हैं;
- कंपनी अधिनियम, 2013 के दायरे में समझौता तंत्र, अभियोजन स्थगन समझौता आदि को पेश करने की व्यवहार्यता की जांच करना;
- सीमित देयता भागीदारी अधिनियम, 2008 के तहत मौजूदा ढांचे का अध्ययन करना और अगर किसी तरह की कमियां हैं तो इन्हें दूर करने के उपाय सुझाना। साथ ही कारोबारी सुगमता को बढ़ावा देना;
- एनसीएलटी की कार्यप्रणाली में सुधार के उपायों का प्रस्ताव;
- अधिनियम के तहत एसएफआईओ, आईईपीएफए, एनएफआरए जैसे वैधानिक निकायों को पूरी कार्यप्रणाली की दिक्कतों को दूर करने के उपाय सुझाना;
- कंपनी अधिनियम, 2013 और सीमित देयता भागीदारी अधिनियम, 2008 के तहत ऐसे विशेष प्रावधानों की पहचान करना, जिनमें कॉर्पोरेट हितधारकों की अधिक सुगमता के लिए सुधार किए जाने की जरूरत है। इसमें ऐसे हितधारक शामिल हैं जो दोनों अधिनियमों के तहत प्रपत्रों की समीक्षा तक ही सीमित नहीं हैं।
- किसी अन्य प्रासंगिक सिफारिश के रूप में यह आवश्यक हो सकता है
समय-समय पर समिति के अध्यक्ष द्वारा तय किए जाने पर यह समिति अपनी सिफारिशों को चरणबद्ध तरीके और विषयवार सौंपेगी।
समिति का शुरुआती कार्यकाल इसकी पहली बैठक के बाद से एक साल के लिए होगा।
गृह मंत्रालय
केन्द्रीय गृह एवं सहकारिता मंत्री श्री अमित शाह ने पूर्व प्रधानमंत्री भारत रत्न अटल बिहारी वाजपेयी जी की पुण्यतिथि पर आज नई दिल्ली स्थित ‘सदैव अटल' स्मारक जाकर उन्हें श्रद्धांजलि अर्पित की
श्रद्धेय अटल जी ने माँ भारती के गौरव को पुनर्स्थापित करने के लिए अपने जीवन का प्रत्येक क्षण खपाया
उन्होंने भारतीय राजनीति में गरीब कल्याण व सुशासन के नए युग की शुरुआत की और साथ ही विश्व को भारत के साहस व शक्ति का भी अहसास कराया, आज उनकी पुण्यतिथि पर उन्हें नमन
केन्द्रीय गृह एवं सहकारिता मंत्री श्री अमित शाह ने पूर्व प्रधानमंत्री भारत रत्न अटल बिहारी वाजपेयी जी की पुण्यतिथि पर आज नई दिल्ली स्थित ‘सदैव अटल' स्मारक जाकर उन्हें श्रद्धांजलि अर्पित की।
अपने ट्वीट्स में श्री अमित शाह ने कहा कि श्रद्धेय अटल जी ने माँ भारती के गौरव को पुनर्स्थापित करने के लिए अपने जीवन का प्रत्येक क्षण खपाया। उन्होंने भारतीय राजनीति में गरीब कल्याण व सुशासन के नए युग की शुरुआत की और साथ ही विश्व को भारत के साहस व शक्ति का भी अहसास कराया। आज उनकी पुण्यतिथि पर उन्हें नमन।
स्वास्थ्य एवं परिवार कल्याण मंत्रालय
पहले लॉकडाउन के बाद से भारत में कोरोना के मामलों में मृत्यु दर  सबसे कम 2.15 प्रतिशत हुई
ठीक हुए लोगों की संख्या करीब 11 लाख हुई
पिछले 24 घंटों में 36,500 से ज्यादा लोग ठीक हुए
भारत वैश्विक स्तर पर कोविड-19 की सबसे कम मृत्यु दर दर्ज करने और उसे बनाए रखने में लगातार सफल रहा है। आज देश में कोरोना के मामलों में मृत्यु दर 2.15 प्रतिशत है और यह पहले लॉकडाउन की शुरुआत के बाद से सबसे कम है। जून के मध्य में यह लगभग 3.33 प्रतिशत थी जिसमें लगातार गिरावट आ रही है।
यह केंद्र के साथ-साथ राज्य/ केंद्र शासित प्रदेश सरकारों की "जांच, खोज, उपचार" के लिए समन्वित, पूर्व-निर्धारित, वर्गीकृत और विकसित रणनीति और प्रयासों को दर्शाता है। अस्पताल के बुनियादी ढांचे को बढ़ावा देने के साथ-साथ त्वरित परीक्षण ने कोविड-19 के रोगियों की शीघ्र पहचान और गंभीर रोगियों की पहचान को सक्षम बनाया है जिससे मृत्यु की संख्या में कमी आई है।
सीएफआर की दर को कम रखने के साथ-साथ, कंटेनमेंट रणनीति के सफल कार्यान्वयन, त्वरित परीक्षण और व्यापक देखभाल दृष्टिकोण के आधार पर मानकीकृत नैदानिक प्रबंधन प्रोटोकॉल के परिणामस्वरूप, ठीक होने वालों की संख्या 30,000/दिन के स्तर पर लगातार बनी हुई है।
अब ठीक हुए लोगों की कुल संख्या करीब 11 लाख हो गई है। पिछले 24 घंटों में 36,569 रोगियों को अस्पताल से छुट्टी दिए जाने के साथ ही, ठीक हुए लोगों की संख्या 10,94,374 तक पहुंच गई है। कोविड-19 रोगियों के बीच ठीक होने की दर 64.53 प्रतिशत है।
ठीक होने वालों की संख्या में इस प्रकार की लगातार वृद्धि के साथ, कोविड-19 से ठीक हुए मामलों और सक्रिय मामलों के बीच का अंतर वर्तमान में 5,29,271 हो गया है। सभी सक्रिय मामलों  को चिकित्सा निगरानी के अंतर्गत रखा गया हैं।
निर्बाध रोगी प्रबंधन के साथ-साथ तीन-स्तरीय अस्पताल अवसंरचना ने तीव्र गति से गंभीर रोगी की पहचान और उपचार सुनिश्चित किया है। वर्तमान में, 2,49,358 आइसोलेशन बेड, 31,639 आईसीयू बेड और 1,09,119 ऑक्सीजन समर्थित बेड, 16,678 वेंटिलेटर के साथ 1,448 कोविड समर्पित अस्पताल काम कर रहे हैं। 2,07,239 आइसोलेशन बेड, 18,613 आईसीयू बेड और 74,130 ऑक्सीजन समर्थित बेड और 6,668 वेंटिलेटर के साथ 3,231 समर्पित कोविड स्वास्थ्य केंद्र भी चालू किए गए हैं। इसके अलावा, देश में कोविड-19 का मुकाबला करने के लिए 10,02,681 बिस्तरों के साथ 10,755 कोविड केयर सेंटर भी उपलब्ध हैं। केंद्र ने राज्यों/ केंद्र शासित प्रदेशों और केंद्रीय संस्थानों को 273.85 लाख एन95 मास्क और 121.5 लाख जीवन रक्षक उपकरण  और 1083.77 लाख एचसीक्यू की टैबलेट भी प्रदान की हैं।
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/ और @MoHFW_INDIA
कोविड-19 से संबंधित तकनीकी प्रश्नों को technicalquery.covid19[at]gov[dot]in पर और अन्य प्रश्नों को ncov2019[at]gov[dot]in पर ई-मेल और @CovidIndiaSeva पर पूछा जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 or 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर उपलब्ध है।
एसजी/एएम/एके/एसके
(
शिक्षा मंत्रालय
श्री धर्मेंद्र प्रधान ने दिल्ली विश्वविद्यालय में स्वच्छता ही सेवा-श्रमदान पहल का नेतृत्व किया
यह पहल दुनिया के सबसे बड़े जन-नेतृत्व वाले आंदोलन में बदल गई है - श्री धर्मेंद्र प्रधान
प्रधानमंत्री की प्रेरणा से स्वच्छता हमारा स्वभाव बन गया है - श्री धर्मेंद्र प्रधान
केंद्रीय शिक्षा और कौशल विकास और उद्यमिता मंत्री श्री धर्मेंद्र प्रधान ने दिल्ली के पटेल चेस्ट में स्वच्छता ही सेवा - श्रमदान पहल का नेतृत्व किया। दिल्ली विश्वविद्यालय के छात्रों और शिक्षकों के साथ-साथ नागरिक भी महात्मा गांधी को स्वच्छांजलि देने के लिए इस स्वच्छता अभियान में शामिल हुए। स्वच्छ भारत मिशन की 9वीं वर्षगांठ के अवसर पर स्वच्छता ही सेवा अभियान के हिस्से के रूप में पूरे देश में 'एक तारीख, एक घंटा, एक साथ' का आयोजन किया गया जिसके तहत अभियान 1 अक्टूबर, 2023 को सुबह 10 बजे एक घंटे की अवधि के लिए निर्धारित किया गया था।
श्री प्रधान ने कूड़ा-कचरा मुक्त स्वच्छ भारत विकसित करने के संकल्प के लिए प्रधानमंत्री श्री नरेन्द्र मोदी को धन्यवाद दिया। श्री प्रधान ने जोर देकर कहा कि यह पहल दुनिया के सबसे बड़े जन-नेतृत्व वाले आंदोलन में बदल गई है।
उन्होंने यह भी कहा कि प्रधानमंत्री श्री नरेन्द्र मोदी की प्रेरणा से स्वच्छता हमारा स्वभाव बन गया है। उन्होंने कहा, यह जन-आंदोलन सिर्फ एक शुरुआत है और इसके साथ हम अपने शैक्षणिक संस्थानों को कचरा-मुक्त बनाने की अपनी प्रतिबद्धता को सशक्त कर रहे हैं। उन्होंने इस बात पर भी प्रकाश डाला कि यह महात्मा गांधी, लाल बहादुर शास्त्री और हमारे सभी महान लोगों के लिए सच्ची स्वच्छांजलि होगी।
उन्होंने यह भी कहा कि सामूहिक प्रयास से हमारे गांवों, शहरों और आसपास के सार्वजनिक स्थलों की तस्वीर बदली जा सकती है।